ཡང་གསར་འགྱུར་འགོད་སྟངས་ཐད་ཁོང་གིས།སྤྱི་ནོར་༸གོང་ས་རྒྱལ་བ་རིན་པོ་ཆེ་མཆོག་གི་མཛད་འཕྲིན་གཙོའི་བོད་མིའི་སྒྲིག་འཛུགས་དང་གཞུང་འབྲེལ་མ་ཡིན་པའི་ཚོགས་སྡེ་ཁགལྷག་པར་དུ་བོད་ནང་གི་དངོས་ཡོད་གནས་ཚུལ་ཕྱི་ཕྱོགས་ལ་འདོན་ཐུབ་རྒྱུ་ཙམ་མ་ཟད།དེའི་ཐོག་དོ་སྣང་བསླེབ་ཐུབ་པའི་རྒྱུ་ཆ་དག་བརྒྱུད་ལམ་འདྲ་མིན་ནས་འགྲེམས་སྤེལ་གནང་ཐུབ་པ་ཡིན་ན་བོད་ཀྱི་ཁོར་ཡུག་དང་ཆོས་དད་རང་དབང་།འགྲོ་བ་མིའི་ཐོབ་ཐང་།དེ་བཞིན་སྐད་ཡིག་རང་དབང་སོགས་ཀྱི་ཐོག་དོ་སྣང་གསར་པ་ཞིག་བསླེབ་ཐུབ་ཀྱི་ཡོད་སྐོར་དང་།དེང་སང་དམིགས་བསལ་དུས་ཀྱི་འགྱུར་ལྡོག་དང་ལྷན་དུ་སྤྱི་ཚོགས་དྲ་རྒྱ་དར་སྲོལ་ཆེན་པོ་ཆགས་ཏེ།དོན་དངོས་དང་མི་མཐུན་པའི་གནས་ཚུལ་མང་པོ་ཞིག་བྱུང་དང་འབྱུང་བཞིན་པར་ཞིབ་འཇུག་གནང་རྒྱུ་གལ་ཆེན་དང་།ལྷག་པར་དུ་བོད་ཀྱི་སྐད་ཡིག་ནང་གནས་ཚུལ་འབྲི་བར་ཤུགས་རྒྱག་དགོས་པ་མ་ཟད།གནས་ཚུལ་ལ་ཞིབ་འཇུག་ཡང་དག་གིས་ཁྱབ་སྤེལ་མ་བྱས་ཚེ།བོད་པའི་གནས་ཚུལ་ཞིག་རྒྱལ་སྤྱིའི་སྟེང་སླེབས་སྐབས་དོན་དངོས་དང་མི་མཐུན་པ་བྱུང་གི་ཡོད་པར་བརྟེན།བོད་ཡིག་ཐོག་ནས་གནས་ཚུལ་ཁུངས་ལྡན་འབྲི་རྒྱུ་གལ་ཆེན་པོ་ཡིན་སྐོར་སོགས་གསུངས་སོང་།